text: [{"text_idx": "#000001", "text": "NSI\u0301 hevur i\u0301 kv\u00f8ld leikt ma\u0301lleysan javnleik mo\u0301ti Fulham a\u0301 Svangaskar\u00f0i. Talan var um sto\u0301rt bragd fyri f\u00f8royskan fo\u0301tbo\u0301lt."}, {"text_idx": "#000002", "text": "NSI\u0301 megna\u00f0i at fa\u0301a ma\u0301lleysan javnleik mo\u0301ti Fulham FC a\u0301 Svangaskar\u00f0i i\u0301 kv\u00f8ld. xxxx fo\u0301lk h\u00f8vda leita s\u00e6r ni\u00f0an a\u0301 Svangaskar\u00f0i fyri at si\u0301ggja stj\u00f8rnurnar u\u0301r Premier League sp\u00e6la mo\u0301ti NSI\u0301. I\u0301 fyrra dystinum millum li\u00f0ini, i\u0301 London fyri eni viku si\u0301\u00f0ani, vann Fulham trygt 3-0. Tann dagin so\u0301u vit ein go\u0301\u00f0an innsats fra\u0301 NSI\u0301-li\u00f0inum, ho\u0301ast tapi\u00f0, um illa vildi til, kundi veri\u00f0 enn st\u00f8rri."}, {"text_idx": "#000003", "text": "So va\u0301nirnar i\u0301 dag vo\u0301ru eitt sindur blanda\u00f0ar. Eitt ikki ov sto\u0301rt tap hev\u00f0i veri\u00f0 go\u0301\u00f0kent, men ein m\u00f8guligur javnleikur to\u0301ktist bert at vera ein dreymur, um hugsa\u00f0 ver\u00f0ur um fyrra dystin."}, {"text_idx": "#000004", "text": "I\u0301 mun til seinasta dyst vo\u0301ru Einar og Mamuka vi\u00f0 aftur a\u0301 li\u00f0inum, a\u0301 vinstra bakki og kanti. Andra\u0301s vardi ma\u0301li\u00f0, Jo\u0301nhard var a\u0301 h\u00f8gra bakki, Helgi og Jens i\u0301 mi\u00f0verjuni. Ju\u0301stinus var defensivur a\u0301 mi\u00f0juni og He\u00f0in og Christian H\u00f8gni sentralir. Jann Martin var i\u0301 h\u00f8gra bor\u00f0i, og Kl\u00e6mint einsamallur frammi."}, {"text_idx": "#000006", "text": "Talan var um landsli\u00f0sstj\u00f8rnur og fo\u0301ru t\u00e6r beinanvegin i\u0301 gongd. Duff sendi eitt fri\u0301spark vi\u00f0 si\u0301\u00f0una av i\u0301 3. minutti. Zamora h\u00f8vda\u00f0i uppum i\u0301 5. minutti, og i\u0301 6. minutti trekti Duff inn u\u0301r h\u00f8gru si\u0301\u00f0u og skjeyt a\u0301 tv\u00f8rtr\u00e6i\u00f0. St\u00f8\u00f0i\u00f0 to\u0301ktist lagt undir ein langum dysti, har a\u0301lopini fo\u0301ru at skola omanyvir heimali\u00f0i\u00f0."}, {"text_idx": "#000007", "text": "Men har vo\u0301ru eisini glottar at ho\u0301ma fyrstu l\u00f8tuna. Helgi kam v\u00e6l i\u0301 gongd vi\u00f0 eini ty\u0301\u00f0andi takling i\u0301 4. minutti, og Gango bleiv beinanvegin heitur vi\u00f0 no\u0301gvum go\u0301\u00f0um bjargingum fra\u0301 opnum sp\u00e6li og fra\u0301 mongu hornasp\u00f8rkunum, sum u\u0301tili\u00f0i\u00f0 fekk."}, {"text_idx": "#000008", "text": "V\u00f8llurin var tungur, ha\u0301lur og va\u0301tur. Ta\u00f0 to\u0301k eina l\u00f8tu hja\u0301 okkara monnum at fo\u0301ta s\u00e6r, men gj\u00f8rdust teir tryggari a\u0301 beinunum, sum fra\u0301lei\u00f0."}, {"text_idx": "#000009", "text": "Ta\u00f0 var ty\u0301\u00f0iligt, at okkara menn h\u00f8vdu l\u00e6rt naka\u00f0 av fyrra dystinum. Teir sto\u0301\u00f0u t\u00e6ttari i\u0301 verjust\u00f8\u00f0u og gj\u00f8rdu skjo\u0301tari av, ta\u0301 m\u00f8guleikin at fara fram a\u0301 v\u00f8llin kom. Christian H\u00f8gni og He\u00f0in royndu at f\u00f8ra bo\u0301ltin naka\u00f0 fram eftir v\u00f8llinum, og Mamuka var li\u0301vligur i\u0301 vinstru si\u0301\u00f0u allan dystin. Ta\u00f0 to\u0301ktist ikki at darva hann, at hann leikti mo\u0301ti Premier League leikarum."}, {"text_idx": "#000010", "text": "Ho\u0301ast try\u0301sti\u00f0 heilt greitt la\u0301 oman mo\u0301ti NSI\u0301-ma\u0301linum, vo\u0301ru fleiri st\u00f8\u00f0ur, i\u00f0 kundu givi\u00f0 okkurt. I\u0301 6. minutti vann Christian H\u00f8gni bo\u0301ltin a\u0301 mi\u00f0juni og mundi fingi\u00f0 sent Kl\u00e6mint avsta\u00f0 mo\u0301ti ma\u0301linum. NSI\u0301-try\u0301st i\u0301 vinstru si\u0301\u00f0u i\u0301 8. minutti enda\u00f0i vi\u00f0, at Mamuka skjeyt vi\u00f0 si\u0301\u00f0una av n\u00e6rmaru stong. Tveir minuttir seinni bjo\u0301\u00f0a\u00f0i Mamuka aftur v\u00e6l av i\u0301 vinstru si\u0301\u00f0u, men stikningurin til Christian H\u00f8gna rakk ikki si\u0301n mann. Einar og Mamuka sp\u00e6ldu aftur v\u00e6l saman i\u0301 vinstru si\u0301\u00f0u i\u0301 15. minutti og aftur i\u0301 19. minutti, men seinasta avleveringin mangla\u00f0i."}, {"text_idx": "#000011", "text": "Ta\u00f0 var eingin ivi um, at Fulham var komi\u00f0 eftir sigrinum. Teir vo\u0301ru sera kvikir eftir okkara monnum, ta\u0301 vit h\u00f8vdu bo\u0301ltin, og ti\u0301 var trupult hja\u0301 okkum at fa\u0301a naka\u00f0 skipa\u00f0 sp\u00e6l frameftir."}, {"text_idx": "#000012", "text": "Hja\u0301 Fulham var ta\u00f0 serliga Duff, sum var ey\u00f0sy\u0301ndur vi\u00f0 si\u0301num kvika fo\u0301tarbei\u00f0i. Hann hev\u00f0i eitt skot uppum i\u0301 15. minutti eftir gott samansp\u00e6l vi\u00f0 Johnson i\u0301 teirra h\u00f8gru si\u0301\u00f0u. Og i\u0301 23. minutti leg\u00f0i Duff bo\u0301ltin innfyri til Zamora, i\u00f0 h\u00f8vda\u00f0i uppum."}, {"text_idx": "#000013", "text": "Mamuka sendi ein h\u00f8vdara mo\u0301ti Schwarzer i\u0301 22. minutti eftir NSI\u0301-a\u0301lop i\u0301 h\u00f8gru si\u0301\u00f0u. Sum fra\u0301lei\u00f0 linka\u00f0i try\u0301sti\u00f0 naka\u00f0 a\u0301 okkum og a\u0301tti Ju\u0301stinus si\u0301n leiklut i\u0301 hesum vi\u00f0 si\u0301num go\u0301\u00f0a stri\u0301\u00f0svilja defensivt a\u0301 mi\u00f0juni."}, {"text_idx": "#000014", "text": "Fulham royndi seg vi\u00f0 at lata Duff og Greening by\u0301ta um si\u0301\u00f0u, og gav hetta nakrar ny\u0301ggjar m\u00f8guleikar. Sidwell skjeyt langt vi\u00f0 si\u0301\u00f0una av i\u0301 34. minutti. Andra\u0301s hev\u00f0i eina go\u0301\u00f0a bjarging fra\u0301 Johnson, ta\u0301 hann bleiv leysur vi\u00f0 ma\u0301lmanninum i\u0301 teirra h\u00f8gru si\u0301\u00f0u i\u0301 35. minutti."}, {"text_idx": "#000015", "text": "Jens hev\u00f0i einar tv\u00e6r aktio\u0301nir mo\u0301ti endanum av ha\u0301lvleikinum. i\u0301 36. minutti takla\u00f0i hann bo\u0301ltin v\u00e6l inni i\u0301 brotsteiginum. Og l\u00f8tu seinn fekk hann gula kort fyri at for\u00f0a einum skjo\u0301ta\u0301lopi hja\u0301 Fulham u\u0301ti i\u0301 teirra h\u00f8gru si\u0301\u00f0u."}, {"text_idx": "#000016", "text": "NSI\u0301 hev\u00f0i eit gott a\u0301lop i\u0301 42. minutti, har Christian H\u00f8gni f\u00f8rdi bo\u0301ltin frameftir, so langt, at hann n\u00e6stan kundi roynt seg vi\u00f0 skoti\u00f0. Ti\u0301verri var\u00f0 ragst\u00f8\u00f0a d\u00f8md, ta\u0301 bo\u0301lturin bleiv sp\u00e6ldur v\u00e6l fram til Jann Martin."}, {"text_idx": "#000017", "text": "Samanumtiki\u00f0 skuldi NSI\u0301 vera v\u00e6ln\u00f8gt vi\u00f0 javnleik i\u0301 ha\u0301lvleikinum. Fulham leg\u00f0i \u00f8giliga hart fyri og skaptu no\u0301gvar m\u00f8guleikar. Men i\u0301 mun til fyrra dystin, hev\u00f0i NSI\u0301 heldur betri tamarhald a\u0301 st\u00f8\u00f0uni. Og samstundis komu vit fram til ha\u0301lvar m\u00f8guleikar. Verjust\u00f8\u00f0an var to\u0301 u\u0301tgangsst\u00f8\u00f0an, og vo\u0301ru okkar dreingir skjo\u0301tir aftur uppa\u0301 pla\u0301ss, ta\u0301 teir onkunti\u0301\u00f0 royndu seg frameftir v\u00f8llinum."}, {"text_idx": "#000018", "text": "NSI\u0301 royndi fra\u0301 byrjan av seinna ha\u0301lvleiki at halda eitt sindur meiri uppa\u0301 bo\u0301ltin. I\u0301 50. minutti setti Christian H\u00f8gni fer\u00f0 a\u0301 frameftir, ein go\u0301\u00f0ur bo\u0301ltur var\u00f0 sendur til Mamuka, men innleggi\u00f0 fra\u0301 honum eydna\u00f0ist ikki r\u00e6ttiliga."}, {"text_idx": "#000020", "text": "V\u00f8llurin var nu\u0301 blivin naka\u00f0 slitin, so leikarar a\u0301 ba\u0301\u00f0um li\u00f0unum h\u00f8vdu ilt vi\u00f0 at standa a\u0301 beinunum til ti\u0301\u00f0ir. Sidwell fekk gula kort fyri at fella Mamuka i\u0301 52. minutti."}, {"text_idx": "#000021", "text": "Try\u0301sti\u00f0 hesa l\u00f8tuna fra\u0301 Fulham var \u00f8giligt. Okkara menn royndu at rudda burtur sum fr\u00e6gast, fyri at fa\u0301a okkurt andaru\u0301m. Duff vann eitt horna i\u0301 62. minutti, sum Einar fekk beint u\u0301t aftur til horna. Og Helgi fekk takla ein 100% ma\u0301lm\u00f8gulieka hja\u0301 Johnson i\u0301 65. minutti. Zamora h\u00f8vda\u00f0i uppum i\u0301 66. minutti, og Duff skjeyt uppum i\u0301 71. minutti."}, {"text_idx": "#000022", "text": "I\u0301 eini roynd at seta hol a\u0301 framdi Fulham fleiri u\u0301tskiftingar. Ny\u0301ggj ung bein komu a\u0301 v\u00f8llin, men ho\u0301ast kvikir, forma\u0301ddu teir s\u00e6r ikki so no\u0301gv mo\u0301ti verjuni hja\u0301 okku, sum nu\u0301 hev\u00f0i vant seg vi\u00f0 fysiska Premier League sti\u0301lin. Kerim Frei kom a\u0301 v\u00f8llin fyri Johnson i\u0301 72. minutti. Bj\u00f8rn Helge Riise kom inn fyri Greening i\u0301 75. minutti, og Dalla Valle kom inn fyri Duff i\u0301 86. minutti."}, {"text_idx": "#000023", "text": "NSI\u0301 sto\u0301\u00f0 v\u00e6l seinastu l\u00f8tuna. Einar hev\u00f0i eitt skot uppum ma\u0301li\u00f0 i\u0301 73. minutti eftir innkast u\u0301r vinstru si\u0301\u00f0u. Og Kl\u00e6mint hev\u00f0i l\u00f8tu seinni st\u00f8rsta kjansin hja\u0301 okkum i\u0301 dystinum, ta\u0301 hann gj\u00f8rdist leysur i\u0301 vinstru si\u0301\u00f0u. Hann setti fer\u00f0 a\u0301 inn i\u0301 brotsteigin, men skoti\u00f0 fo\u0301r dygst framvi\u00f0 handaru stong."}, {"text_idx": "#000024", "text": "NSI\u0301 framdi eisini nakrar u\u0301tskiftingar. Debes kom a\u0301 v\u00f8llin fyri Jann Martin i\u0301 83. minutti. A\u0301rni kom inn fyri Mamuka i\u0301 89. minutti, og Petur Pauli kom inn fyri Kl\u00e6mint i\u0301 yvirti\u0301\u00f0ini."}, {"text_idx": "#000025", "text": "Ta\u0301 do\u0301marin bri\u0301ksla\u00f0i fyri seinastu fer\u00f0, var greitt, at NSI\u0301 hev\u00f0i framt eitt satt brgad vi\u00f0 at megna 0-0 mo\u0301ti Fulham, i\u00f0 gj\u00f8rdist nummar 8 i\u0301 Premier League i\u0301 a\u0301r, og sum fyri bara einum a\u0301ri si\u0301\u00f0ani tapti finaluna i\u0301 Europa League kappingini."}, {"text_idx": "#000026", "text": "Hei\u00f0urin fyri avriki\u00f0 ma\u0301 fara til venjarapari\u00f0, Paula og Boga, sum taktiskt dugdu betri enn Martin Jol hendan dystin. Og samstundis mugu allir leikararnir fa\u0301a ro\u0301s fyri ein innsats, i\u00f0 var no\u0301gv st\u00f8rri, enn vit kunnu krevja fra\u0301 teimum. Teir vo\u0301ru sera disiplinera\u00f0ir i\u0301 verjupartinum, sti\u0301ddust fyri hv\u00f8nn annan, og runnu allan dystin a\u0301 tamb. Ta\u00f0 var eisini stuttligt at si\u0301ggja, at teir fleiri fer\u00f0ir royndu at koma fram a\u0301 v\u00f8llin."}, {"text_idx": "#000027", "text": "Nu\u0301 fa\u0301a okkara leikarar ein v\u00e6l uppibornan ste\u00f0g. N\u00e6sti dystur er O\u0301lavs\u00f8kudag mo\u0301ti HB i\u0301 Gundadali. Vo\u0301nandi fylkjast no\u0301gvar vespur i\u0301 Gundadali a\u0301 O\u0301lavs\u00f8ku. Spennandi ver\u00f0ur at si\u0301ggja, hvussu fer at gangast i\u0301 Vodafonekappingini i\u0301 a\u0301r. Vit liggja nummar fy\u0301ra i\u0301 l\u00f8tuni og hanga i\u0301 oddinum. Ta\u00f0 er eisini vert at leggja til merkis, at vit bert hava tapt tveir dystir i\u0301 landskappingini i\u0301 a\u0301r \u2013 so ta\u00f0 s\u00e6r sera spennandi u\u0301t..."}, {"text_idx": "#000030", "text": "Andrias og Einar hava i\u0301 kv\u00f8ld skriva\u00f0 undir sa\u0301ttma\u0301la vi\u00f0 NSI\u0301"}, {"text_idx": "#000034", "text": "Si\u0301\u00f0ani dystin mo\u0301ti EB/Streymi seinasta fri\u0301ggjakv\u00f8ld hava tit havt h\u00f8vi at velja dagsins mann mo\u0301ti EB/Streymi. Nu\u0301 atkv\u00f8\u00f0ugrei\u00f0slan er stongd, liggur Christian H\u00f8gni Jacobsen kla\u0301rt a\u0301 odda vi\u00f0 39% av atkv\u00f8\u00f0unum. Hann fekk i\u0301alt 91 av teimum 235 givnu atkv\u00f8\u00f0unum. Hetta er no\u0301gv tann st\u00f8rsta undirt\u00f8kan, nakar einstakur leikari heur fingi\u00f0 higartil. Christian H\u00f8gni var\u00f0..."}, {"text_idx": "#000039", "text": "NSI\u0301 og HB leiktu si\u0301n tri\u00f0ja og seinasta dyst mo\u0301ti hv\u00f8rjum \u00f8\u00f0rum i\u0301 a\u0301r i\u0301 kv\u00f8ld vi\u00f0 L\u00f8kin. Ta\u0301 avtorna\u00f0i vann NSI\u0301 2-0 vi\u00f0 ma\u0301lum fra\u0301 A\u0301rna og Jens. Undan dystinum seg\u00f0i forkvinnan, Kinna, n\u00f8kur v\u00e6lvald og perso\u0301nlig minningaror\u00f0 um Jo\u0301nsvein Knudsen, sum sto\u0301\u00f0 felagnum so n\u00e6r. Si\u0301\u00f0an var t\u00f8gn i\u0301 ein minutt. Ve\u00f0ri\u00f0 var..."}, {"text_idx": "#000040", "text": "Fyrr i\u0301 kv\u00f8ld var\u00f0 Eystanstevnan sett. Ve\u00f0ri\u00f0 var av ti\u0301 allarfagrasta. Ein karnevalsgonga kom a\u0301 \u00f8ki\u00f0 vi\u00f0 By\u0301ra\u0301\u00f0sskrivstovuna. Ho\u0301purin av ungum fo\u0301lki vo\u0301ru i\u0301 gonguni. Onkur vo\u0301ru i\u0301latin kl\u00e6\u00f0ir, i\u00f0 li\u0301ktust teimum i\u0301 filminum Grease. Onnur vo\u0301ru i\u0301 i\u0301tro\u0301ttarbu\u0301num. Nes So\u0301knar Musikkfelag sp\u00e6ldi, og Ba\u0301r\u00f0ur Kass Nielsen flutti fram r\u00f8\u00f0u. Ni\u00f0anfyri eru nakrar myndir fra\u0301..."}, {"text_idx": "#000043", "text": "Ein av evnari\u0301ku ungu leikarunum hja\u0301 NSI\u0301, Arni Gregersen, hevur skriva\u00f0 undir eitt-a\u0301ra sa\u0301ttma\u0301la vi\u00f0 NSI\u0301. Arni er ein av leikarunum, sum vit v\u00e6nta okkum no\u0301gv av, og ti\u0301 er ta\u00f0 ein gle\u00f0i fyri felagi\u00f0, at hann heldur ver\u00f0ur at si\u0301ggja i\u0301 gul/svarta bu\u0301nanum n\u00e6sta a\u0301r eisini."}]